দারুল উলুম আহসানিয়া কামিল মাদ্রাসা
দারুল উলুম আহসানিয়া কামিল মাদ্রাসা নারিন্দা পুরাতন ঢাকা শহরের গেন্ডারিয়া থানার অভ্যন্তরে অবস্থিত একটি আলিয়া মাদ্রাসা। ১৮৭১ সালে ক্বেবলা শাহ আহসানুল্লাহ নামে এক আধ্যাত্নিক সাধক এই মাদ্রাসাটি প্রতিষ্ঠা করেন। এটি বর্তমানে ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা। এটি ঢাকা সায়দাবাদ বাসস্ট্যান্ড এবং সদরঘাট লঞ্চঘাটের মাঝামাঝি অবস্থান গেন্ডারিয়া থানার নারিন্দার ৩১,৪৭, ৪৯/বি শাহ সাহেব লেনে অবস্থিত। মাদ্রাসার ইআইআইএন নাম্বার ১০৮৫০৫ এবং মাদ্রাসা কোড ১১০৮০। মাদ্রাসার দাখিল ও আলিম ক্লাস বাংলাদেশ মাদ্রাসা শিক্ষাবোর্ড কর্তৃক পরিচালিত হয়। মাদ্রাসার বর্তমান অধ্যক্ষের নাম মুফতি কাজী আবু জাফর মুহাম্মাদ হেলাল উদ্দীন।